ananddey/assamese-wiki-corpus huggingface dataset:
তৈমুৰ লং

তৈমুৰ লং (ইংৰাজী: Timur the Lame, তুৰ্কী: Tamerlane; জন্ম: ৯ এপ্ৰিল ১৩৩৬ – মৃত্যু: ১৭ ফেব্ৰুৱাৰী ১৪০৫) আছিল বিশাল তুৰ্ক-মোঙ্গল সাম্ৰাজ্যৰ প্ৰতিষ্ঠাপক আৰু এজন নৃশংস সামৰিক বীৰ। তেওঁ ১৪শ শতিকাত মোঙ্গল সাম্ৰাজ্যৰ উত্তৰাধিকাৰী বুলি দাবী কৰি মধ্য এছিয়া, দক্ষিণ এছিয়া, পশ্চিম এছিয়া আৰু ইউৰোপলৈ বিস্তৃত সামৰিক অভিযান চলায়।

নাম আৰু পৰিচয়

তেওঁক “তৈমুৰ লং” (Timur-e Lang) বুলি কোৱা হয়, কাৰণ তেওঁৰ ভৰিত আঘাত আছিল। পশ্চিমে তেওঁক “Tamerlane” নামেৰে জানে। তেওঁ নিজকে চেঙ্গিছ খানৰ বংশধৰ বুলি দাবী কৰিছিল যদিও সেয়া পৰিষ্কাৰ প্ৰমাণিত নহয়।

সামৰিক অভিযান

তৈমুৰৰ সামৰিক অভিযান অতিশয় বিস্তৃত আৰু নৃশংস আছিল। তলত কেইটামান উল্লেখযোগ্য অভিযান দিয়া হ'ল:

মধ্য এছিয়া

তেওঁ Samarkandক ৰাজধানী কৰি Transoxiana অঞ্চলৰ ওপৰত আধিপত্য বিস্তাৰ কৰে।

ইৰাণ আৰু মেস’পটেমিয়া

তেওঁ Persia আৰু Baghdadৰ ওপৰত আক্ৰমণ কৰি শ শ হাজাৰ লোক হত্যা কৰে।

ভাৰত — দিল্লী অভিযান (১৩৯৮)

১৩৯৮ চনত তৈমুৰ দিল্লীৰ ওপৰত আক্ৰমণ কৰে আৰু Nasir-ud-Din Mahmud Tughluqক পৰাস্ত কৰে। দিল্লী নগৰখনত বহু হত্যাকাণ্ড সংঘটিত হয়।

আন অঞ্চলসমূহ

তেওঁ Syria, Anatolia, Georgia, Russiaৰ বহু অংশ দখল কৰে।

শাসন আৰু ৰাজনীতি

তেওঁ Samarkandত এক কেন্দ্ৰীয় ৰাজধানী স্থাপন কৰে। স্থাপত্য আৰু সংস্কৃতি উন্নয়ন কৰে যদিও তেওঁৰ শাসন অতি নিষ্ঠুৰ আছিল। তেওঁ ইছলামৰ প্ৰচাৰক আছিল, কিন্তু বহু ইছলামিক অঞ্চলতো আক্ৰমণ কৰিছিল।

মৃত্যু

তেওঁ ১৪০৫ চনত চীন অভিমুখে সামৰিক অভিযান আৰম্ভ কৰাৰ সময়ত Kazakhstanৰ Otrar নামৰ ঠাইত মৃত্যুবৰণ কৰে। তেওঁৰ সমাধি Gur-e-Amirত অৱস্থিত।

ঐতিহাসিক মূল্যায়ন

তৈমুৰক একাধাৰে বিজয়ী আৰু নৃশংস ধৰ্মপন্থী বুলি গণ্য কৰা হয়। তেওঁৰ মৃত্যুৰ পিছত তেওঁৰ বংশধৰসকলে Timurid সাম্ৰাজ্য আৰু পাছত মুঘল সাম্ৰাজ্য গঢ়ি তোলে।

উৎস

শ্ৰেণী:ৰাজনীতিবিদ
পত্নী (চলচ্চিত্ৰ)

পত্নী ২০০৩ চনত মুক্তি পোৱা পুলক গগৈ পৰিচালিত আৰু পি জি ফিল্মছ (পুলক গগৈ ফিল্মছ) প্ৰযোজিত এখন ৰঙীন অসমীয়া ড্ৰামা চলচ্চিত্ৰ। ছবিৰ সংগীত অতুল মেধিৰ। মূল ভুমিকাত অভিনয় কৰিছে জয়ন্ত ভাগৱতী আৰু পাকিজা বেগমে। ম্যানমাৰৰ কথাশিল্পী জাগিয়াইৰ চুটিগল্প The Wife-ৰ আধাৰত পৰিচালক গগৈয়ে পত্নীৰ চিত্ৰনাট্য আৰু সংলাপ ৰচনা কৰিছে।

কাহিনীৰ সাৰাংশ

কাতিৰামক গাঁৱৰ ৰাইজে এজন ধোদ বুলিয়ে ভাবে। ঘৈণীয়েক মাধনে হাটত শাক-পাচলি বিক্ৰি কৰি ঘৰখনৰ প্ৰয়োজনীয় খা-খৰচ উলিয়ায় আৰু কাতিৰামে ৰন্ধা-বঢ়া, ধোৱা-পখলা আৰু ল’ৰা-ছোৱালীহালৰ চোৱাচিতা কাম কৰে। তাৰোপৰি তেওঁৰ এটা ভাল গুণ আছে, তেওঁ এটা সুৰীয়া কণ্ঠস্বৰৰ অধিকাৰী। তেওঁ যেতিয়া সুৰ লগাই নামঘৰত ঘোষা-পদ গায়, ৰাইজে ৰ লাগি শুনে।

সংগীত

সংগীত পৰিচালনা অতুল মেধিৰ। সংগীত ব্যৱস্থাপনা কৰিছে ৰূপম তালুকদাৰে। কেশৱ মহন্তই ৰচনা কৰা দুটা গীতৰ উপৰিও ছবিখনত একাধিক লোকগীত আৰু ঘোষা-পদ অন্তৰ্ভূক্ত কৰা হৈছে। শান্তা উজীৰ, কৃষ্ণমণি নাথ, চাজু, খগেন গগৈ, নিৰঞ্জন কলিতা, দিলীপ ফুকন, মধুস্মিতা ভট্টাচাৰ্য আৰু গুণীন ওজাই।

তথ্যউৎস

বাহ্যিক সংযোগ

ইউটিউৱত পত্নী ছবি
শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
জিভা

জিভা বা জিহ্বা (Tongue) মুখগহ্বৰৰ মজিয়াত এখন ডাঙৰ তথা ডাঠ মঙহাল বহিঃসাৰী (Protrusible) আৰু সংবেদনশীল জিহ্বা থাকে। জিহ্বাখন মুখগহ্বৰৰ মজিয়াত ফ্ৰিনুলাম (Frenulum) নামৰ লিগামেন্টৰ দ্বাৰা জিহ্বাখন স্তৰীভূত অধিচ্ছদীয় কোষৰ দ্বাৰা গঠিত। ইয়াৰ উপৰিভাগত কিছুমান ক্ষুদ্ৰ ক্ষুদ্ৰ টেমুনা থাকে। এইবোৰক পেপিলা (Papillae) বোলে। পেপিলাবোৰত স্বাদকলি (Taste bud) থাকে বাবে ই খাদ্যস্তুৰ খোৱাদ গ্ৰহণ কৰিব পাৰে। স্বাদকলিবোৰ আননী (facial), গ্লছ’ফেৰেঞ্জীয় (Glossopharyn-geal), আৰু ভেগাছ স্নায়ুৰ শাখাবোৰৰ দ্বাৰা পৰিবেষ্টিত হৈ থাকে।

মানৱ ভাষা

জিভা হৈছে মুখৰ ভিতৰত অৱস্থিত ৰেখাযুক্ত পেশীৰ এটা গোট আৰু ই খাদ্য চোবাই খোৱা আৰু হজম কৰাত সহায় কৰে।

জীৱ-জন্তুৰ জিভা

শ্ৰেণী:অংগ
তাৰক চন্দ্ৰ গোস্বামী

তাৰক চন্দ্ৰ গোস্বামী হৈছে এগৰাকী অসমীয়া সাহিত্যৰ প্ৰবন্ধকাৰ।

জন্ম আৰু বংশ পৰিচয়

তেখেতৰ জন্ম ১৯৩৮ চনৰ ১৬ এপ্ৰিল শনিবাৰে বৰ্তমান বৰপেটা জিলাৰ বৰনগৰ সৰভোগৰ নুনতোলা গাৱঁত॥

শিক্ষা

১৯৫৯ চনত গুৱাহাটীৰ কটন মহাবিদ্যালয়ৰ পৰা আই-এচ-চি পাছ কৰে।
১৯৬১ চনত গুৱাহাটীৰ ভোলানাথ বৰুৱা মহাবিদ্যালয়ৰ পৰা অৰ্থনীতিত স্নাতক ডিগ্ৰী লাভ কৰে।
১৯৬৫ চনত এলাহবাদ বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰে॥

চাকৰি জীৱন

তেখেতে ১৯৬১-৬৩ চনত বৰনগৰ জুৰোৰাম পাঠক উচ্চতৰ মাধ্যমিক বিদ্যালয়ত সহকাৰী শিক্ষক ৰূপে কাম কৰিছিল।
১৯৬৫-৬৬ চনত গুৱাহাটী বাণিজ্য মহাবিদ্যালয়ত প্ৰবক্তা কৰিছিল।
১৯৬৬-৯৯ চনলৈকে গুৱাহাটী ভোলানাথ বৰুৱা মহাবিদ্যালয়ৰ প্ৰবক্তা কাম কৰিছিল আৰু এই মহাবিদ্যালয়ৰ পৰাই অৱসৰ গ্ৰহণ কৰিছিল।

সাহিত্যৰাজি

প্ৰবন্ধ প্ৰকাশ

আৱাহন
ৰামধেনু
সাদিনীয়া নৱযুগ
মণিদীপ
বুধবাৰ
অগ্ৰদূত
দৈনিক অসম
আজিৰ অসম
নতুন দৈনিক
গৰীয়সী আদি।

সম্পাদিত গ্ৰন্থ

হৰেকৃষ্ণ ডেকাৰ সৈতে 'উত্তৰ' সম্পাদনা, ১৯৮৬।
ড° হীৰেণ গোহাঁই আৰু অনিল ৰায়চৌধুৰীৰ সৈতে 'নতুন পৃথিৱী' সম্পাদনা, ১৯৭১।

তথ্যসূত্ৰ
চেক গণৰাজ্যত হিন্দু ধৰ্ম

]] (বাওঁফালে) আৰু তেওঁৰ প্ৰেয়সী ৰাধাৰাণী (সোঁফালে)ৰ মূৰ্তি।
হিন্দু ধৰ্ম হʼল চেক গণৰাজ্যৰ এটি সংখ্যালঘু ধৰ্মীয় বিশ্বাস আৰু ২০২১ চনৰ এক তথ্য অনুসৰি দেশখনৰ মুঠ জনসংখ্যাৰ ০.০২% (২,০২৪ জন) লোকে হিন্দুধৰ্ম অনুসৰণ কৰে।

সম্প্ৰদায়সমূহ

চেক হিন্দু ধৰ্মীয় সমাজ

]]ৰ জ্যুত অৱস্থিত, ভগৱান গণেশক উৎসৰ্গিত এটি হিন্দু মন্দিৰ

Česká Hinduistická Náboženská Společnost (চেক হিন্দু ধৰ্মীয় সমাজ) ২০০২ চনত দেশখনৰ এটি ধৰ্মীয় সম্প্ৰদায় হিচাপে পঞ্জীয়নভুক্ত হৈছিল। দেশখনত এই সংঘৰ চাৰিটা মন্দিৰ আছে। ইয়াত হৰে কৃষ্ণৰ ২০০ গৰাকী ভক্ত বা অনুগামী আছে। কাল্টৰ দৰে আচৰণৰ বাবে হৰে কৃষ্ণ আন্দোলনৰ সদস্যসকল প্ৰায়েই অভিযুক্ত হয়। ইস্কন কোন ভিন্ন ধৰ্ম নহয়। বৰঞ্চ এই সংগঠনটোৱে হিন্দুধৰ্ম বা সনাতন ধৰ্মক অনুসৰণ কৰে যি এক সম্পূৰ্ণ জীৱনশৈলী।

বিশ্ব নিৰ্মল ধৰ্ম

২০০৭ চনত, বিশ্ব নিৰ্মল ধৰ্ম দেশৰ এক পঞ্জীয়নভুক্ত ধৰ্মীয় সম্প্ৰদায়লৈ পৰিণত হয়।

বছৰ
শতাংশ
বৃদ্ধিৰ হাৰ
২০০১
০.০১%
-
২০১১
০.০২%
+০.০১%
২০২১
০.০২%
-

হিন্দু সম্প্ৰদায়
২০০১ চনৰ লোকপিয়ল
২০১১ চনৰ লোকপিয়ল
হৰে কৃষ্ণ আন্দোলন
২৯৪
৬৭৩
বিশ্ব নিৰ্মল ধৰ্ম
অন্তৰ্ভুক্ত নহয়
১০৯৮
চেক হিন্দু ধৰ্মীয় সমাজ
অন্তৰ্ভুক্ত নহয়
৪২৭
অন্যান্য ধাৰা
৭৬৭
২১০
মুঠ
১০৬১
২৪০৮

লগতে চাওক

শ্লʼভাকিয়াত হিন্দু ধৰ্ম
গুৱাডেলুপত হিন্দু ধৰ্ম

তথ্য উৎস

বাহ্যিক সংযোগ

Česká hinduistická náboženská společnost
ISKCON (Hare Krišna)

শ্ৰেণী:হিন্দু ধৰ্ম
শ্ৰেণী:চেক গণৰাজ্য
পাৰেইড'লিয়া

পাৰেইড'লিয়া (; ) হৈছে একধৰণৰ প্ৰৱণতা, যাৰ প্ৰভাৱত মানুহ এজনে কোনো উদ্দীপকক ভুলধৰণে প্ৰত্যক্ষ কৰে আৰু তাক বস্তু, বিন্যাস নাইবা অৰ্থ হিচাপে বিবেচনা কৰে; যাৰ অৰ্থ কেৱল প্ৰত্যক্ষদৰ্শীজনেহে জানে। উদাহৰণস্বৰূপে, ডাৱৰৰ মাজত আকৃতি দেখা, বিমূৰ্ত বিন্যাস বা জড় বস্তুত মুখাৱয়ৱ দেখা, সংগীতত কিবা গোপন বাৰ্তা শুনা ইত্যাদি। পাৰেইড'লিয়াক সাধাৰণতে এপ'ফেনিয়াৰ এটা উপ-বিভাগ বুলি ভবা হয়।

দুটামান সাধাৰণ উদাহৰণ হৈছে-ডাৱৰ-গঠনত জন্তু, মুখ নাইবা বস্তুৰ ছবি দেখা; চন্দ্ৰত মানুহ , জোন শহা , আৰু চন্দ্ৰ পাৰেইড'লিয়া । পাৰেইড'লিয়াৰ ধাৰণাটোক সংগীতৰ মাজত লুকাই থকা বাৰ্তাৰ বিভ্ৰান্তিটোৰ লগতো জড়িত কৰিব পাৰি, আৰু অসংলগ্ন কোলাহলত অস্পষ্ট কণ্ঠ শুনা ইত্যাদিতো; যিটো ঘটনা ফেন বা শীততাপ নিয়ন্ত্ৰকৰ দ্বাৰা সংঘটিত হয়।

এসময়ত পাৰেইড'লিয়াক মানুহৰ একধৰণৰ মানসিক ব্যাধি হিচাপে ভবা হৈছিল। কিন্তু এতিয়া এই ঘটনাক মানুহৰ এক সাধাৰণ প্ৰৱণতা বুলি বিবেচনা কৰা হয়।

পাৰেইড'লিয়া কেৱল মানুহৰ ক্ষেত্ৰতে সীমিত নহয়। বহুবছৰৰ পৰা বিজ্ঞানীসকলে কম্পিউটাৰকো "দৃশ্যমান ইংগিত" কিছুমানক মুখ আৰু অন্যান্য ছবি হিচাপে চাবলৈ শিকাই আহিছে।

তথ্যসূত্ৰ

শ্ৰেণী:মনোবিজ্ঞান
বাঘে টাপুৰ ৰাতি (গ্ৰন্থ)

বাঘে টাপুৰ ৰাতি অপূৰ্ব শৰ্মাৰ গল্প সংকলন। গ্ৰন্থখনে ২০০০ চনত সাহিত্য অকাডেমি বঁটা লাভ কৰিছিল

উদ্ধৃতি

এৰা নহয়নো কি ! টাউনত টাউনীয়া নহৈ গাঁৱলীয়া ভূত হ'লে চলিব নে?মাতষাৰ দিবলৈ আছগৈ কোন মুলুকত?কমখন টকাৰ কথানে?কালি আহিয়েই আজি মোক মাত লগাবলৈ আহিছ,আৰুনো কি লাগিছে?ককাইটিয়েৰৰ মৰমেহে টানিছে তেওঁ।
সন্ধিৰাম,তোমালোকৰ দৰে পিছপৰা সাধাৰণ গাঁৱলীয়া ৰাইজখিনিৰ সুবিধাৰ বাবেই আমি এই চৰকাৰক গাদীত বহুৱাইছো;তোমালোককে যদি সেইখিনি সুবিধা দিয়াব নোৱাৰোঁ,এই চৰকাৰকো আমি এনেই ৰাজপাট খাবলৈ নিদিম।দুখীয়া জনসাধাৰণৰ স্বাৰ্থ পূৰা আদায় কৰিব পৰালৈকেহে আমি চৰকাৰক সমৰ্থন দি যাম।
কপালত কাৰো লিখা নাথাকে, নবৌ।...এইবোৰ চব মানুহৰ কাম, মানুহৰ বইজ্জাতি।চবেই জানে,চবেই মনে মনে থাকে।
মানুহ একোখন গাঁও। পৃথিৱী সামান্য ঠাইজোৰা একোখন যুদ্ধক্ষেত্ৰ, মানুহ য'ত নিজেই নিজৰ প্ৰতিপক্ষ।
বাঘে টাপু স্থায়ীভাৱে বাঘ থকা ঠাই নহয়। কিন্তু কেতিয়াবা দক্ষিণপাৰৰ অভয়াৰণ্যৰ পৰা
ঠাই চাবলৈ অহা বাঘে গধূলি খুঁটিত গৰু-ম'হ ডকা দিবলৈ চেষ্টা কৰে।

উৎস

শ্ৰেণী:সাহিত্য অকাডেমী বঁটা বিজয়ী গ্ৰন্থ
কোলাহল (চলচ্চিত্ৰ)

কোলাহল (The Turmoil) হৈছে ১৯৮৯ চনত মুক্তিপ্ৰাপ্ত ভবেন্দ্ৰনাথ শইকীয়া পৰিচালিত এখন অসমীয়া চলচ্চিত্ৰ। শইকীয়াই ১৯৬৯ চনত লিখা এন্দুৰ নামৰ গল্পৰ আধাৰত ছবিখন নিৰ্মাণ কৰা হয়। চলচ্চিত্ৰখনত অভিনয় কৰে ৰুণু দেৱী ঠাকুৰ, অৰুণ নাথ, বিভূ ৰঞ্জন চৌধুৰী আদিয়ে। চলচ্চিত্ৰখনে ৩৬ তম ৰাষ্ট্ৰীয় ছবি মহোৎসৱত অসমীয়া ভাষাৰ শ্ৰেষ্ঠ চলচ্চিত্ৰৰ ৰাষ্ট্ৰীয় বঁটা (ৰজত কমল) লাভ কৰে।

কাহিনী

ধানৰ বস্তা কঢ়িওৱা ট্ৰাকৰ পৰা ধান আনি মাকক যোগান ধৰা মোতিৰ ওপৰতেই মাক কিৰণ প্ৰায় নিৰ্ভৰশীল ৷ কিৰণৰ স্বামী কৰ্মৰ সন্ধানত ঘৰৰ পৰা আঁতৰলৈ যায় ৷ পুৰষ নথকা ঘৰখনত কিৰণৰ কাষ চাপিবলৈ উদ্বাউল হৈ থাকে ওচৰৰে চকীদাৰ এজন, দাদা এজন ৷ তেনে এক পৰিৱেশৰ মাজতে এদিন ধানৰ বস্তাৰ তলত সোমাই মোতিৰ অকাল মৃত্যু হয়৷ কিৰণৰ মাতৃ-হৃদয় থানবান হৈ পৰে ৷ কিছুদিন পাছত খবৰ আহে, তেওঁৰ গিৰিয়েক বিনোদে অইন এগৰাকী মহিলাৰ লগত থাকিবলৈ লৈছে ৷ সংকটৰ এই মুহূৰ্তত কাষ চাপি আহে ট্ৰাকৰ চাফাই কৰ্মী বাদল৷ তেওঁ কিৰণক সহায় কৰিবলৈ ইচ্ছা প্ৰকাশ কৰে আৰু বিয়া কৰাব বিচাৰে৷ জীৱনৰ এক চৰম দোদুল্যমান অৱস্থাত কিৰণে কি সিদ্ধান্ত লয় আৰু তেওঁৰ সেই সিদ্ধান্তটোত এৰি অহা জীৱনটোৱে কেনেধৰণৰ ভূমিকা পালন কৰে-সেইয়াই মূলতঃ কোলাহলৰ কাহিনী৷

অভিনয়ত

ৰুণু দেৱী ঠাকুৰ
অৰুণ নাথ
বিভূ ৰঞ্জন চৌধুৰী
বিদ্যুৎ চক্ৰৱৰ্তী
অৰুণ গুহ ঠাকুৰতা
দিলিপ বৰুৱা
চেতনা দাস
কৃষ্ণা দাস নাথ
বকুল ঘোষ
প্লাবন বৰদলৈ
দিলিপ ৰঞ্জন দত্ত
ইন্দু ভূষণ গগৈ
আৰতি বৰুৱা
প্ৰাণজিৎ দাস
শ্ৰী কন্দলি
জোৱান দত্ত
নিৰেণ শৰ্মা
চম্পক হাতীবৰুৱা
টুটু
ৰূপক শৰ্মা
মিতু ৰূপক শৰ্মা
অমূল্য কাকতি
আৰু আৱাহন থিয়েটাৰৰ অভিনয়শিল্পীসকল

কলা-কুশলী

প্ৰযোজনা/পৰিচালনা/কাহিনী/চিত্ৰনাট্য/সংলাপ- ভবেন্দ্ৰনাথ শইকীয়া
মুখ্য সহ পৰিচালনা- অৰুণ গুহ ঠাকুৰতা
সহ-পৰিচালনা- সঞ্জীৱ হাজৰিকা, বিদ্যুৎ চক্ৰৱৰ্তী, উৎপল দত্ত, সংগীতা শইকীয়া
প্ৰযোজনা নিয়ন্ত্ৰণ- প্ৰীতি শইকীয়া, ইন্দু ভূষণ গগৈ
সংগীত- মুকুল বৰুৱা
চিত্ৰগ্ৰহণ- কমল নায়ক
সম্পাদনা- নিকুঞ্জ ভট্টাচাৰ্য
শব্দগ্ৰহণ- পীয়ুষ কান্তি ৰয়, সতীশ চৌহান
কলা নিৰ্দেশনা- ফটিক বৰুৱা, নুৰুদ্দিন আহমেদ
সাজসজ্জা- সংগীতা শইকীয়া
ৰূপসজ্জা- দেৱী হালদাৰ

সন্মান

‘সামাজিক ৰীতি-নীতি আৰু জীয়াই থকাৰ বাসনাৰ মাজত অৱস্থানৰত এগৰাকী দুখুনী মহিলাৰ সংঘৰ্ষৰ সাহসী বিষয়’টোৰ বাবে কোলাহলক ১৯৮৮ চনৰ অসমীয়া ভাষাৰ শ্ৰেষ্ঠ কাহিনী-চিত্ৰৰ বঁটা প্ৰদান কৰা হয়৷ ছবিৰ পৰিচালক আৰু প্ৰযোজক হিচাপে ৰজত কমলৰ লগতে ড০ শইকীয়াই যথাক্ৰমে ১০,০০০ আৰু ২০,০০০ টকাৰ ধনৰাশি লাভ কৰে ৷
১৯৮৮ চনৰ 'ভাৰতীয় পেনোৰামা'লৈ নিৰ্বাচিত।
ছিডনী, মিউনিখ, মস্কো, মণ্ট্ৰীল আৰু ট'ৰণ্ট'ৰ চলচ্চিত্ৰ মহোৎসৱৰ বাবে নিৰ্বাচিত।

তথ্যসূত্ৰ

বাহ্যিক সংযোগ

শ্ৰেণী:১৯৮৯ বৰ্ষৰ চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৮০ দশকৰ অসমীয়া চলচ্চিত্ৰ
টিপচী

টিপচী চৰাই (, বৈজ্ঞানিক নাম: Orthotomus sutorius) সমগ্ৰ এছিয়া মহাদেশতে বিস্তৃত হৈ থকা এবিধ সৰু আকাৰৰ চৰাইৰ প্ৰজাতি। নগৰৰ উদ্যান সমূহত ই এবিধ চিনাকি চৰাই। ই জোপোহাৰ মাজতে লুকাই থাকে যদিও ডাঙৰ মাতটোৰ বাবে ইয়াৰ উপস্থিতি গম পোৱা যায়। ইয়াক সাধাৰণতে খেতি-পথাৰ, উদ্যান, বনাঞ্চলৰ দাঁতি-কাষৰীয়া অঞ্চল আদিত দেখা পোৱা যায়। ই ঘাইকৈ পতংগভোজী চৰাই (insectivorous)। ইয়াৰ মাত ডাঙৰ আৰু চ্চিপ-চ্চিপ-চ্চিপ ধৰণৰ।

আলোকচিত্ৰ ভঁৰাল

তথ্যসূত্ৰ

লগতে চাওক

বাহ্যিক সংযোগ

ইণ্টাৰনেট বাৰ্ড কল্যেকশ্বন
চিংগাপুৰত
কিপলিঙৰ ৰিকি টিকি টাভি

শ্ৰেণী:শালিকা
শ্ৰেণী:অসমৰ চৰাই
ফাৰ্চী ভাষা

agency =

iso1 = fa
iso2b = per
iso2t = fas
iso3 = fas
lc1 = pes
ld1 = Iranian Persian
lc2 = prs
ld2 = Dari
lc3 = tgk
ld3 = Tajik
lc4 = aiq
ld4 = Aimaq dialect
lc5 = bhh
ld5 = Bukhori dialect
lc7 = haz
ld7 = Hazaragi dialect
lc8 = jpr
ld8 = Judeo-Persian
lc9 = phv
ld9 = Pahlavani
lc10 = deh
ld10 = Dehwari
lc11 = jdt
ld11 = Judeo-Tat
lc12 = ttt
ld12 = Caucasian Tat
lingua =
image = Farsi.svg
imagesize =
imagecaption = Fārsi written in Persian calligraphy (Nastaʿlīq)
map = Persian Language Location Map.svg
mapcaption = Areas with significant numbers of people whose first language is Persian (including dialects)
map2 = Iran, Afghanistan and Tajikistan.svg
mapcaption2 =
notice = IPA
listclass = hlist
glotto = fars1254
glottorefname = Farsic-Caucasian Tat

ফাৰ্চী ভাষা বা পাৰ্ছিয়ান ভাষা হৈছে এটা পশ্চিমীয় ইৰাণীয় ভাষা যিটো ইণ্ডো ইউৰোপীয়ান ভাষাসমূহৰ ইণ্ডো ইৰাণীয়ান বিভাগৰ ইৰাণীয়ান শাখা। এই ভাষাটো ইৰান, আফগানিস্তান আৰু তাজিকিস্তানত ক্ৰমে ইৰাণীয়ান ফাৰ্চী, ডাৰি ফাৰ্চী (১৯৫৮ চনৰ পৰা চৰকাৰীভাৱে ডাৰি) আৰু তাজিক ফাৰ্চী (ছোভিয়েটৰ সময়ৰ পৰা কেৱল তাজিক) হিচাপে তিনিটা বিশেষ ৰূপত চৰকাৰীভাৱে ব্যৱহাৰ কৰা হয়। তদুপৰি ইয়াৰ তাজিক ৰূপটো উজবেকিস্তানত বৃহৎ সংখ্যক লোকে ব্যৱহাৰ কৰে। ইৰান আৰু আফগানিস্তানত আৰবী লিপিৰ পৰা অহা পাৰ্ছিয়ান বৰ্ণমালা ব্যৱহাৰ কৰা হয়। আনহাতে তাজিকিস্তানত চিৰালিকৰ পৰা অহা তাজিক বৰ্ণমালা ব্যৱহাৰ কৰা হয়।

ফাৰ্চী ভাষা চাচানিয়ান সাম্ৰাজ্য (২২৪-৬৫১ খ্ৰী:)-ত ব্যৱহাৰ হোৱা মধ্য ফাৰ্চী (Middle Persian) ভাষাৰ পৰা আহিছে আৰু এই মধ্য ফাৰ্চী ভাষা আকামেনিড সাম্ৰাজ্য (৫৫০-৩৩০খ্ৰী:পূ:)-ৰ প্ৰাচীন ফাৰ্চী ভাষা(Old Persian Language)ৰ পৰা আহিছে। এই ভাষাটো দক্ষিণ পশ্চিম ইৰাণৰ ফাৰচ(Fars) অঞ্চলত সৃষ্টি হৈছিল। আৰু ইয়াৰ ব্যাকৰণো বহুত ইউৰোপীয় ভাষাৰ সৈতে একে।

সমগ্ৰ ইতিহাসত ফাৰ্চী হৈছে এটা সন্মানজনক সাংস্কৃতিক ভাষা যিটো পশ্চিম এছিয়া,মধ্য এছিয়া আৰু দক্ষিণ এছিয়াৰ বিভিন্ন ৰাজবংশই ব্যৱহাৰ কৰিছিল। প্ৰাচীন ফাৰ্চী ভাষা ষষ্ঠ আৰু চতুৰ্থ খ্ৰীষ্টপূৰ্বলৈ পুৰণি ফাৰ্চী লিপিৰ সৈতে পোৱা গৈছে। মধ্য ফাৰ্চীৰ সাহিত্যসমূহ তৃতীয়ৰ পৰা দশম শতাব্দীলৈ মূলতঃ পাৰ্থিয়ান সাম্ৰাজ্যৰ সময়ছোৱাত ৰছিত জোৰাষ্ট্ৰিয়ান আৰু মেনিকেইন ধৰ্মপুথিসমূহত আৰ্মাণিকৰ পৰা উদ্ভৱ হোৱা লিপিৰ সৈতে পোৱা যায়। ইয়াৰ পিছত ইৰানত আৰবৰ আক্ৰমণৰ পিছত আৰবী লিপি গ্ৰহণ কৰাৰে পৰা নতুন ফাৰ্চী সাহিত্যৰ বিকাশ ঘটিবলৈ আৰম্ভ কৰে। ফাৰ্চী হৈছে প্ৰথমটো ভাষা যিয়ে মুছলিম বিশ্বত আৰবী ভাষাৰ আধিপত্য ভংগ কৰিবলৈ সক্ষম হৈছিল। যিহেতু প্ৰাচ্যৰ বহুতো দৰবাৰত ফাৰ্চী কবিতাক প্ৰাধান্য দিয়া হৈছিল। তদুপৰি মধ্যযুগৰ আৰবৰ শাসনৰ সময়ছোৱাত আৰবী ভাষালৈ শব্দ সম্ভাৰৰ অৱদান আগবঢ়াবলৈ সক্ষম হৈছিল।

ফাৰ্চী, তাজিক, হাজাৰা, ককেছীয় তাত আৰু আইমাকসকলক মিলাই সমগ্ৰ বিশ্বত প্ৰায় ১১ কোটি ফাৰ্চীভাষী লোক আছে।

আৰু চাওক

ভাৰতত পাৰ্চী মানুহ

তথ্য সংগ্ৰহ

শ্ৰেণী:ভাষা
শ্ৰেণী:ইৰান
শ্ৰেণী:আফগানিস্তান
শ্ৰেণী:তাজিকিস্তান
ঐশ্বৰ্য টিপনিছ

ঐশ্বৰ্য টিপনিছ এগৰাকী ভাৰতীয় স্থপতিবিদ, শিক্ষাবিদ আৰু ঐতিহ্য সংৰক্ষণবিদ, যাৰ নামেৰেই জনাজাত অনুশীলন ঐশ্বৰ্য টিপনিছ আৰ্কিটেক্টছে ভাৰতৰ অৱহেলিত কীৰ্তিচিহ্ন আৰু উল্লেখযোগ্য অট্টালিকাসমূহৰ ঐতিহ্য সংৰক্ষণৰ ওপৰত গুৰুত্ব আৰোপ কৰে। ২০১৫ চনত দ্য ডুন স্কুলৰ শতিকা পুৰণি মুখ্য ভৱনৰ ওপৰত তেওঁৰ কৰ্মই সাংস্কৃতিক ঐতিহ্য সংৰক্ষণৰ বাবে ইউনেস্কো এছিয়া-পেচিফিক বঁটাৰ অধীনত সন্মানীয় উল্লেখ লাভ কৰিছিল। ২০১৬ চনত মধ্যপ্ৰদেশৰ ১৮ শতিকাৰ মহিদপুৰ দুৰ্গৰ দেৱাল আৰু দুৰ্গসমূহৰ পুনৰুদ্ধাৰৰ কামক ইউনেস্ক’ এছিয়া পেচিফিক হেৰিটেজ এৱাৰ্ডৰ অধীনত মেধা বঁটা প্ৰদান কৰা হয়। ২০১৮ চনত ভাৰতত বিশেষকৈ পশ্চিম বংগৰ চন্দ্ৰনাগুৰত ফৰাচী ঐতিহ্য সংৰক্ষণৰ কামৰ বাবে ফ্ৰান্স চৰকাৰে চেভালিয়েৰ ডি ল’অৰ্ডে ডেছ আৰ্টছ এট ডেছ লেট্ৰেছ হিচাপে নিযুক্তি পোৱা আটাইতকৈ কম বয়সীয়া স্থপতিবিদ হিচাপে পৰিগণিত হয়। ইউনেস্কোৰ বিশ্ব ঐতিহ্য ক্ষেত্ৰ দাৰ্জিলিং হিমালয়ান ৰে'লৱেৰ বাবে ব্যাপক সংৰক্ষণ পৰিকল্পনা প্ৰস্তুত কৰাৰ বাবে টিপনিছ ইউনেস্কো বিশেষজ্ঞ দলৰ সদস্য আছিল। ২০১৬ চনত ইউৰোপীয় সংঘই তেওঁক বিশ্ব সাংস্কৃতিক নেতা হিচাপে স্বীকৃতি প্ৰদান কৰিছিল।

জীৱনী

নতুন দিল্লীত ডাঙৰ-দীঘল হোৱা টিপনিছ বিৰলা বিদ্যা নিকেতনৰ প্ৰাক্তন ছাত্ৰী, তেওঁ নতুন দিল্লীৰ স্কুল অৱ প্লেনিং এণ্ড আৰ্কিটেকচাৰত স্নাতক ডিগ্ৰী লাভ কৰিছিল। তাৰ পাছত তেওঁক স্কটলেণ্ড ডাণ্ডি বিশ্ববিদ্যালয়ত ইউৰোপীয় নগৰ সংৰক্ষণৰ ওপৰত স্নাতকোত্তৰ ডিগ্ৰী অৰ্জনৰ বাবে স্কটলেণ্ড আন্তঃৰাষ্ট্ৰীয় বৃত্তি প্ৰদান কৰা হৈছিল। তেওঁ ২০১১ চনত কমনৱেলথ পেচাদাৰী ফেল'শ্বিপৰ প্ৰাপক। টিপনিছে ২০২২ চনত নতুন দিল্লীৰ স্কুল অৱ প্লেনিং এণ্ড আৰ্কিটেক্সাৰৰ পৰা ভাৰতত ঔদ্যোগিক ঐতিহ্যৰ অভিযোজিত পুনৰ ব্যৱহাৰত পিএইচডি ডিগ্ৰী লাভ কৰে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
কৃত্তিবাসী ৰামায়ণ

]] অনুষ্ঠানৰ অংশ হিচাপে নিৰ্মিত প্ৰতিমা।
কৃত্তিবাসী ৰামায়ণ বা শ্ৰীৰামপাঁচালী হৈছে পোন্ধৰ শতিকাৰ বাংলা কবি কৃত্তিবাস ওঝাই ৰচনা কৰা ৰামায়ণৰ এক সংস্কৰণ। লেখকৰ নামেৰেই এই সংস্কৰণৰ নাম ৰখা হৈছে। এই গ্ৰন্থত ৰামায়ণক বাংলা ভাষালৈ ৰূপান্তৰ কৰা হৈছে। মধ্য বাংলা সাহিত্যৰ পৰম্পৰাগত ৰামায়ণ পাঁচালী ৰূপত ৰচিত কৃতীবাসী ৰামায়ণ কেৱল মূল ভাৰতীয় মহাকাব্যৰ পুনৰ শব্দায়ন নহয়, ইয়াৰ প্ৰচলনৰ সময়ছোৱাত, মধ্যযুগৰ পৰা আৰম্ভ কৰি বংগৰ সমাজ আৰু সংস্কৃতিৰ এক প্ৰতিফলনো ইয়াত দেখা যায়। ১৯১১ চনত দীনেশ চন্দ্ৰ সেনে ইয়াক ‘বংগৰ বহু দূৰলৈকে আটাইতকৈ জনপ্ৰিয় গ্ৰন্থ’ আৰু ‘গংগা উপত্যকাৰ মানুহৰ বাইবেল’ হিচাপে চিহ্নিত কৰিছিল।

পাণ্ডুলিপি আৰু উৎপত্তি

কৃত্তিবাসী ৰামায়ণক বাল্মিকীৰ ৰামায়ণ নামেৰে জনাজাত সংস্কৃত গ্ৰন্থৰ এটা বা অধিক পুনৰীক্ষণৰ পৰা বাংলালৈ অনুবাদ কৰা যেন লাগে। এই সংস্কৰণটোৰ ১৫০০ খনতকৈও অধিক পাণ্ডুলিপি বিদ্যমান, কিন্তু বেছিভাগেই অষ্টাদশ শতিকাৰ শেষৰ চতুৰ্থাংশ বা তাৰ পিছৰ, আৰু সেইবোৰ অতি বৈচিত্ৰ্যময় (কিছুমান ভিন্নতাই বংগৰ ভিতৰত আঞ্চলিক প্ৰভাৱ প্ৰতিফলিত কৰে); আনকি আদিম পাণ্ডুলিপিৰ খণ্ডবোৰো কল্পিত লেখকৰ আনুমানিক সময়সীমাৰ তুলনাত কমেও দুটা শতিকাৰ পিছৰ। গৱেষক সকলৰ দ্বাৰা এই কাব্যৰ এটা নতুন সংস্কৰণ প্ৰস্তুত কৰাৰ কিছুমান প্ৰচেষ্টা কৰা হৈছে, কিন্তু ফিলিপ বেন'ইটৰ মতে, 'sans résultat probant' ('বিনা... পতিয়ন যোগ্য ফলাফল'); এই পৰিস্থিতিত তেওঁ এই সিদ্ধান্তত উপনীত হয় যে 'il est impossible de se faire une idée du texte original de Krittibâs' ('কৃত্তিবাসৰ মূল পাঠটোৰ এটা ছাপ প্ৰণয়ন কৰাটো অসম্ভৱ')। ই ইয়াৰ উৎসৰ গঠন বা সামগ্ৰিক প্লটৰ বিশেষ পৰিৱৰ্তন কৰা নাই যদিও,

তথ্যসূত্ৰ

শ্ৰেণী:ৰামায়ণ
ৰেৱকান্ত মহন্ত

ৰেৱকান্ত মহন্ত (, জন্ম: ১৯ এপ্ৰিল ১৯৩৫) এগৰাকী ভাৰতীয় অংকীয়া নাট আৰু মুখা শিল্পী। অসমৰ মুখা শিল্প জগতলৈ আগবঢ়োৱা অৱদানৰ স্বীকৃতি স্বৰূপে তেওঁ ২০১৪ চনৰ সংগীত নাটক একাডেমী বঁটা লাভ কৰিছিল। ২০১৯ চনত অসম চৰকাৰে তেওঁক বিষ্ণু ৰাভা বঁটা প্ৰদান কৰে। ২০২৫ বৰ্ষৰ পদ্মশ্ৰী বঁটা লাভ কৰে।

প্ৰাৰম্ভিক জীৱন

১৯৩৫ চনৰ ১৯ এপ্ৰিল তাৰিখে অসমৰ শিৱসাগৰ জিলাৰ খাটপাৰ সত্ৰত ৰেৱকান্ত মহন্তৰ জন্ম হৈছিল। সত্ৰীয় মুখা নিৰ্মাণৰ কলাৰ ওপৰত বিশেষ গুৰুত্ব দি তেওঁ নৱানন্দ মহন্ত সত্ৰাধিকাৰ তথা পিতৃৰ পৰা সত্ৰীয়া সংগীত, নৃত্য, খোল বাদন আৰু সঁজুলি নিৰ্মাণৰ জটিলতাসমূহ শিকিছিল।

তেওঁ অসমৰ বিভিন্ন স্থানৰ লগতে কলকাতা, দিল্লী, বৃন্দাবন আদি ঠাইত বৰগীত, সত্ৰীয়া নৃত্য আৰু ভাওনা প্ৰদৰ্শন কৰি আহিছে।

বঁটা আৰু সন্মান

২০০৮ চনত তেওঁ ভাৰত চৰকাৰৰ পৰা শিল্পগুৰু বঁটা লাভ কৰিছিল। মুখাশিল্পৰ লগতে সত্ৰীয়া সংস্কৃতিৰ প্ৰতি জীৱনজোৰা সাধনাৰ স্বীকৃতি স্বৰূপে তেওঁক ২০১৪ চনত সংগীত নাটক একাডেমী বঁটাৰে সন্মানিত কৰা হৈছিল। ২০১৯ চনত অসম চৰকাৰে তেওঁক বিষ্ণু ৰাভা বঁটা প্ৰদান কৰে। ২০২৫ বৰ্ষৰ পদ্মশ্ৰী বঁটাও লাভ কৰে।

তথ্য উৎস

শ্ৰেণী:অসমৰ ব্যক্তি
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
তাবিউন

তাবিউন (, অভিযুক্ত বা জেনিটিভ তাবীন , একবচন তাবিʿ ), "অনুগামী" বা "উত্তৰাধিকাৰী"ও, ইছলামৰ হজৰত মহম্মদৰ সহযোগী (ছাহাবা)ক অনুসৰণ কৰা মুছলমান প্ৰজন্ম, আৰু এইদৰে তেওঁলোকৰ শিক্ষাসমূহ চেকেণ্ডহেণ্ড লাভ কৰিছিল। সেই হিচাপে ইছলামিক চিন্তা আৰু জ্ঞানৰ বিকাশত, আৰু আৰম্ভণিৰ খিলাফতৰ ৰাজনৈতিক বিকাশত তেওঁলোকে গুৰুত্বপূৰ্ণ ভূমিকা পালন কৰিছিল।

তাবিউনৰ পিছত পৰৱৰ্তী প্ৰজন্মৰ মুছলমানসকলক তাবী আত-তাবীন বোলা হয় । মহম্মদৰ অনুগামীৰ প্ৰথম তিনিটা প্ৰজন্মই ইছলামৰ ছালাফ গঠন কৰে।

ছুন্নী সংজ্ঞা

ইছলামৰ ছুন্নী শাখাৰ মুছলমানসকলে তাবিয়াক এনে এজন মুছলমান বুলি সংজ্ঞায়িত কৰে যিয়ে:

মুহাম্মাদৰ এজন ছাহাবাক অন্ততঃ এজনক দেখিলে
সঠিকভাৱে নিৰ্দেশিত আছিল (আৰ-ৰাশিদুন)
সেই অৱস্থাতে মৃত্যু হোৱা এজন। খাৱাৰীজসকলক সেয়েহে মহম্মদৰ বহু সংগীক দেখাৰ পিছতো তাবিউন বুলি কোৱা হোৱা নাই।

ছুন্নী মুছলমানসকলেও তাবিউনক চাহাবাসকলৰ পিছত শ্ৰেষ্ঠ প্ৰজন্ম বুলি গণ্য কৰে। ছুন্নী মুছলমানসকলৰ মতে মুহাম্মাদে কৈছে: "শ্ৰেষ্ঠ মানুহ হ'ল মোৰ প্ৰজন্মত বাস কৰা, তাৰ পিছত তেওঁলোকৰ পিছত অহা, আৰু তাৰ পিছত (দ্বিতীয় প্ৰজন্ম))।

তাবিউনক বেছিভাগ মুছলমান পণ্ডিতে তিনিটা শ্ৰেণীত ভাগ কৰিছে:

মক্কা বিজয়ৰ পূৰ্বে ইছলাম গ্ৰহণ কৰা ছাহাবাসকলৰ ছাত্ৰ
মক্কা বিজয়ৰ পিছত ইছলাম গ্ৰহণ কৰা ছাহাবাসকলৰ ছাত্ৰ
মুহাম্মাদৰ মৃত্যুৰ সময়ত এতিয়াও প্ৰাপ্তবয়স্ক হোৱা নাছিল ছাহাবাসকলৰ ছাত্ৰ

তাবিউনসকলৰ তালিকা

হিজৰীৰ ৩০ বছৰৰ পিছত প্ৰথম মৃত্যু হোৱা তাবী হ’ল জাইদ ইবনে মা’মাৰ ইবনে জাইদ আৰু শেষত মৃত্যু হোৱা খলাফ ইবনে খলিফা, তেওঁৰ মৃত্যু হয় ১৮০ হিজৰীত। নতুবা, যিহেতু খালাফ ইবনে খলিফাৰ তাবী হিচাপে মৰ্যাদাক সুনামধন্য পণ্ডিতসকলে তীব্ৰ প্ৰত্যাহ্বান জনাইছে, সেয়েহে তেওঁলোকৰ মাজৰ পৰা শেষত মৃত্যু হোৱাজন হ’ব পাৰে ১৭০ হিজৰীত জাৰিৰ বিন হাজিম। সেয়েহে বহু তাবিউনক ছাহাবীৰ যুগৰ পৰা পিছৰ মুছলমানলৈকে ইছলামিক পৰম্পৰা ৰক্ষাৰ দায়িত্ব দিয়া হৈছিল।
Abu Muslim al-Khawlani
Abu Hanifa (80 - 150 A.H.)
Ahnaf ibn Qais
Ali ibn Husayn Zayn al-Abidin
Alqama ibn Qays
Amr ibn Uthman
Amir al-Sha'bi
Ata ibn Abi Rabah (d. 106 A.H.)
Sulaym ibn Qays
Sulaiman al-Aʽmash
Tawus ibn Kaysan
Ubayd-Allah ibn Abd-Allah (d. 98 A.H.)
Umar II
Urwah ibn Zubayr (d. 94 A.H.)
Uwais al-Qarani
Wuhayb ibn al-Ward
Yahya ibn Sa'd (d. 143 A.H.)
Zayd ibn Ali (d. 740 C.E. (122 A.H. ?))
Al-Nakhai (d.714) Al-Nakhai

লগতে চাওক

ছালাফ
ছাহাবা
ছাহাবাসকলৰ তালিকা
তাবা আল-তাবিইন

তথ্যসমূহ

শ্ৰেণী:ইছলামী সংস্কৃতি
শ্ৰেণী:ইছলামিক উপাধি
ডেট্ গাষ্টি মৰ্নিং

ডেট্ গাষ্টি মৰ্নিং হৈছে ২০১৬ চনত মুক্তিপ্ৰাপ্ত এখন অসমীয়া চুটিছবি। আলজেইমাৰ ৰোগক মূল বিষয়বস্তু হিচাপে লৈ নিৰ্মাণ কৰা চুটিছবিখনৰ পৰিচালক হৈছে জাহ্নু বৰুৱা। মুঠ চাৰিটা চৰিত্ৰ থকা চুটিছবিখনত অভিনয় কৰিছে অৰুণ নাথ, সীমা বিশ্বাস, কপিল বৰা আৰু উৰ্মিলা মহন্তই।

কাহিনীৰ সাৰাংশ

তথ্যসূত্ৰ

শ্ৰেণী:ভাৰতীয় চুটিছবি
শান্তা দেৱী

দময়ন্তী (; ১৯২৭ – ২০ নৱেম্বৰ ২০১০) এগৰাকী ভাৰতীয় মালয়ালম চলচ্চিত্ৰ আৰু মঞ্চ অভিনেত্ৰী; যি তেওঁৰ মঞ্চনাম কোজিকোদ শান্তা দেৱী নামেৰে অধিক পৰিচিত। প্ৰায় ষাঠি বছৰীয়া কেৰিয়াৰত তেওঁ ১০০০ তকৈ অধিক নাটক আৰু প্ৰায় ৪৮০ খন ছবিত অভিনয় কৰিছিল।

জীৱনী

১৯২৭ চনত থোট্টাথিল নামৰ তেতিয়াৰ সুপৰিচিত থাৰাৱাডু কোজিকোডত ট্টাথিল কান্নক্কুৰুপ্পু আৰু কাৰ্থিয়ায়ানি আম্মাৰ কন্যা হিচাপে শান্তা দেৱীৰ জন্ম হৈছিল। মাক-দেউতাকৰ ১০টা সন্তানৰ তেওঁ আছিল সপ্তম সন্তান। তেওঁ আৰম্ভণিতে সভা স্কুলত আৰু পিছত B.E.M স্কুলত পঢ়া-শুনা কৰিছিল।

১৯৫৪ চনত বাসু প্ৰদীপ ৰচিত আৰু কুন্দনাৰী অপ্পু নায়াৰ পৰিচালিত নাটক স্মাৰকমৰ জৰিয়তে অভিনেত্ৰী হিচাপে আত্মপ্ৰকাশ কৰে। ৰামু কৰ্মত পৰিচালিত মিন্নামিনুংগু (১৯৫৭) ছবিৰে তেওঁ চলচ্চিত্ৰ জগতত আত্মপ্ৰকাশ কৰে। মুডুপাদম, কুট্টিক্কুপ্পায়ম, কুঞ্জলিমৰায়ক্কাৰ, ইৰুটিন্টে আথমাভু, স্থলেথে প্ৰধান পয়ান্স আৰু অদ্বৈতমকে ধৰি ৪৮০খনতকৈও অধিক ছবিত অভিনয় কৰিছিল। পৰিচালক ৰঞ্জিতৰ কেৰালা কেফে তেওঁৰ শেষখন ছবি আছিল। তাত তেওঁ চোৱাচিতা কৰিবলৈ কোনো নথকা এগৰাকী নিঃসংগ আইতাকৰ চৰিত্ৰত অভিনয় কৰিছিল। চিনেমাৰ উপৰিও টেলিভিছনৰ ধাৰাবাহিকতো তেওঁ সক্ৰিয় আছিল। তেওঁৰ আটাইতকৈ স্মৰণীয় চৰিত্ৰসমূহ হৈছে মানচি আৰু মিন্নুকেট্টুৰ।

২০১০ চনৰ ২০ নৱেম্বৰত সন্ধিয়া কোজিকোডৰ এখন ব্যক্তিগত চিকিৎসালয়ত শান্তা দেৱীৰ মৃত্যু হয়।

তথ্য সংগ্ৰহ

বাহ্যিক সংযোগ

Shanthadevi at MSI

শ্ৰেণী:ভাৰতীয় মঞ্চ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
অসম জাতীয় সন্মিলন

অসম জাতীয় সন্মিলন(Assam National Conference) ভাৰতৰ অসম ৰাজ্যৰ এটা ৰাজনৈতিক দল আছিল। অসম গণ পৰিষদৰ পৰা বিসম্বাদেৰে আতঁৰি যোৱা অসমৰ প্ৰাক্তন গৃহমন্ত্ৰী ভৃগু কুমাৰ ফুকনৰ নেতৃত্বত ১৯৯৮ চনত এই দলটো গঠন হৈছিল।

২০০১ চনত অসম জাতীয় সন্মিলনৰ সাধাৰণ সম্পাদক হেমন্ত বৰ্মন আৰু আন বহু সদস্যই ভাৰতীয় জাতীয় কংগ্ৰেছ দলত যোগদান কৰে।

২০০১ চনৰ ৰাজ্য বিধানসভাৰ নিৰ্বাচনত অসম জাতীয় সন্মিলনে ৰাষ্ট্ৰীয় গণতান্ত্ৰিক গোটৰ অংশ ৰূপে ৰাষ্ট্ৰীয়তাবাদী কংগ্ৰেছ পাৰ্টী (এন চি পি)ৰ প্ৰতীকচিহ্নৰে নিৰ্বাচনত অৱতীৰ্ণ হৈছিল।
শ্ৰেণী: অসমৰ ৰাজনৈতিক দল
কাজলীচকী

কাজলীচকী(,) আহোম ৰাজ্য (মু'ঙ দুন চুন খাম,𑜉𑜢𑜤𑜂𑜫 𑜓𑜤𑜃𑜫 𑜏𑜤𑜃𑜫 𑜁𑜪)ৰ সুৰক্ষাৰ বাবে স্থাপন কৰা আহোম সেনাছাউনী আছিল যি বৰ্তমান প্ৰত্নতত্ব বিভাগৰ দ্বাৰা এখন সংৰক্ষিত প্ৰত্নতাত্ত্বিক ক্ষেত্ৰ। এই সেনা চাউনী কলং নৈৰ পশ্চিম মুখত স্থাপন কৰা হৈছিল। কাজলীচকী কাজলিমুখীয়া গোহাঞি আৰু কাজলি ৰজাৰ দ্বাৰা পৰিচালিত হৈছিল, তেওঁ কাজলমুখত বসবাস কৰি তাত থকা সেনাবাহিনীৰ কোঠ আৰু ১০০০ জন সৈন্য পৰিচালনা কৰিছিল। শৰাইঘাটৰ ৰণত এই সেনাৰ চকীৰ যথেষ্ঠ প্ৰাধান্য আছিল।

ৰণত ব্যৱহাৰ

বান-তি কোঠৰ উদ্ধাৰ

কাজলীচকীতে চাওঁফা চ্যু-চেং-ফাৰ দিনত কাজলি ৰজা নামৰ এজন ৰজা দায়িত্বত ৰখা হৈছিল। লাকনি কাট-ৰাও বৰ্ষ (১৬৩৭ চনত) চাওফা চ্যু-চেং-ফাই নেওগ ফুকনৰ পুতেক এজনক কাজলিত কাজলি ৰজাৰ লগতে আহোম ৰাজ্যৰ কেইবাজনো ৰজাক আৰু ডাঙৰীয়াক গোট খুৱাই উপহাৰ দিয়াৰ লগতে মোগলৰ বিৰুদ্ধে যুঁজিবলৈ আদেশ দিছিল। চাওফা চ্যু-ছেং-ফাই বৰগোহাঞি (থাও লুং), বুঢ়াগোহাঞি (ফ্ৰুং মুঙ) আৰু বৰপাত্ৰ গোহাঞিক (ছেং লুং) কাজলিত দখল কৰি থকা মুছলমান সৈন্যক খেদিবলৈ আদেশ দিছিল।

লগতে চাওক

শৰাইঘাটৰ যুদ্ধ
লাচিত বৰফুকন

তথ্য সংগ্ৰহ

উৎস প্ৰসংগ

শ্ৰেণী:টাই-আহোম
শ্ৰেণী:আহোম ৰাজ্য
শ্ৰেণী:অসমৰ সংৰক্ষিত স্মৃতিচিহ্ন
শ্ৰেণী:অসমৰ পৰ্যটনস্থলী